Zápis detí do Materskej školy na Ružovej 7, 900 31 Stupava na školský rok 2020/2021 na predprimárne vzdelávanie
|Termín podávania žiadostí:||22. apríla 2020|
|Miesto podávania žiadostí:||riaditeľňa Materskej školy, Ružová 7, 900 31 Stupava|
|Čas podávania žiadostí:||13:00 – 16:30 hod.|
Deti sa do materskej školy prijímajú na základe písomnej žiadosti zákonného zástupcu, ktorú môže zákonný zástupca podať:
- osobne,
- písomne poštou
- e-mailom.
Žiadosť o prijatie dieťaťa do MŠ je dostupná:
- na webovej stránke MŠ nižšie alebo medzi Tlačivami,
- v kancelárii riaditeľky MŠ.
Kritériá pri prijímaní detí do MŠ:
- deti, ktoré dovŕšili piaty rok veku,
- deti s odloženou školskou dochádzkou,
- deti s dodatočne odloženým začiatkom plnenia povinnej školskej dochádzky.
Ostatné podmienky prijímania:
V súlade s § 3 vyhlášky MŠ SR č. 306/2008 Z. z. o materskej škole v znení vyhlášky č. 308/2009 Z. z. sa pri záujme, ktorý prekračuje kapacitné možnosti MŠ prednostne prijímajú deti v tomto poradí:
- súrodenci detí už navštevujúcich danú MŠ.
- zostupne – podľa dátumu narodenia.
Rozhodnutie o prijatí/neprijatí dieťaťa do MŠ vydá riaditeľka spravidla do 30. 06.
Čo by malo dieťa zvládnuť pred nástupom:
- základné hygienické návyky (vedieť sa pýtať na potrebu, vedieť sa obslúžiť pri použití WC, umývať si ruky s vyhrnutými rukávmi, nemať plienky, fľašu ani cumlík),
- základné sebaobslužné návyky (vedieť spolupracovať pri obliekaní, prezliekaní a prezúvaní s dospelým a samostatne sa čo najviac angažovať),
- základné stravovacie návyky (vedieť samostatne jesť lyžicou a piť z pohára),
- základné schopnosti komunikácie s dospelou osobou,
- mať kladnú predstavu o tom, čo ho čaká v novom prostredí.
V Stupave 27.02.2020
Bc. Monika Snopková
riaditeľka školy
Prevezmite si Žiadosť o prijatie do MŠ